На основу члана 37 Одлуке о критеријумима , начину и поступку расподjеле средстава невладиним организацијама („Службени лист Црне Горе , општински прописи , бр 22/19 И 54/19) и Одлуке Комисије за расподjелу средстава невладиним организацијама, број 01-018/23-1438 од 29.05.2023 године , уговорене стране закључују

У Г О В О Р

o међусобним правима и обавезама у реализацији пројекта назива : **Креативне радионице за дјецу и омладину са посебним потребама и њихове пријатеље у општини Беране**

Уговорне стране :

**1. Општина Беране** , коју заступа Предсједник општине, г-дин **Вуко Тодоровић**  / у даљем тексту : Општина / и

2. **НВО Корак наде-Беране ,** коју заступа Предсједник, **Сефо Кожар**, у даљем тексту Организација .

Члан 1

Општина подржава реализацију пројекта: Креативне радионице за дјецу и омладину са посебним потребама и њихове пријатеље у општини Беране

Општина се обавезује, да из буџетских средстава, намијењених финансирању пројеката невладиних организација изврши исплату, сходно Одлуци Комисије за расподjелу средстава невладиним организацијама, која је додијелила износ од **1.250,00**  € за реализацију следећих пројектних - активности :

|  |  |  |
| --- | --- | --- |
| *R.br* | **Назив активности** | **Одобрена средства** |
| *1.1* | Уговор о дјелу са реализатором активности логопед у трајању од 2 мјесеца  | 240,00 |
| 1.2. | Уговор о дјелу са реализатором активности физиотерапеут у трајању од 2 мјесеца | 240,00 |
| 1.3. | Уговор о дјелу са реализатором ликовних активности у трајању од 3 мјесеца | 360,00 |
| 1.4. | Уговор о дјелу са реализатором активности васпитач у трајању од 3 мјесеца | 360,00 |
| 3.1. | Набавка потрошног материјала  | 50,00 |
|  | **Ukupno**  |  **1.250,00€** |

Члан 2

Општина ће Организацији исплатити одобрени износ, након потписивања Уговора, на начин :

средства, на име подршке реализације пројектних активности, биће уплаћена у 3 рате, на жиро рачун: 510-18246-10 ЦКБ Беране, ПИБ 02680084 , у корист невладине организације НВО Корак наде Беране.

Организација преузима све пореске обавезе настале из преноса или употребе средстава која су предмет уговора.

Реализација пројекта ће се финансирати у ратама у временском периоду планиране реализације пројекта, у трајању од 3 мјесеца, а најкасније до 31.12 2022. године.

Члан 3

Додијељена средства не смију се, без одобрења Комисије, употријебити ни у коју другу сврху , осим за реализацију одобрених пројектних активности.

Члан 4

Корисник средстава, обавезан је, да приликом представљања подржаног пројекта, изричито, наведе да се ради о донацији Општине Беране. Та обавеза односи се на најаву пројекта, реализацију, презентацију резултата подржаног пројекта и свако његово помињање у јавности.

Корисник средстава дужан је, да о тачном времену реализације пројекта, ако је везан за одређено вријеме (семинар, презентација пројекта, емитовање у медијима и сл.) , писмено обавијести Комисију за расподjелу средстава НВО, најмање 7 дана унапријед.

Уколико пројекат подразумијева организацију семинара, јавних трибина, округлих столова и других скупова, корисник средстава дужан је да у обавјештењу о том догађају, позиву за догађај и на мјесту на којем се скуп одржава јасно истакне да је Општина Беране подржала реализацију пројекта.

Уколико пројекат подразумијева стварање штампаног, филмског или електронског материјала, потписник уговора, дужан је да на њему истакне лого Општине Беране и напомене да је пројекат подржала Општина Беране .

Члан 5

Организација се обавезује да Комисији поднесе потпун и детаљан завршни наративни и финансијски извјештај у року од 30 дана од дана реализације пројекта .

У Извјештају о реализацији пројекта корисник средстава општине Беране дужан је да поднесе документацију о томе ( уговоре,налоге,фискални и парагон блок, извод из банке, исјечке из штампе, позивнице, аудио/видео/фото снимке и др.).

Члан 6

Уколико се средства исплаћују у ратама, Организација је дужна да поднесе захтјев за одобрењем средстава надлежном органу управе за сарадњу са НВО уз достављени извјештај Комисији за расподjелу средстава НВО, о току реализације пројектних активности, након уплате сваке рате, којима ће обавјештавати Општину, како се остварују циљеви пројекта и како је утрошен исплаћени новац која је Организација примила.

Уколико Организација не достави извјештај о реализованој пројектној активности и утрошку исплаћеног новца , преостала средства се неће исплаћивати .

Одлуку о томе доноси Комисија за расподjелу средстава невладиним организацијама у року од 7 дана од дана подношења захтјева за исплатом финансијских средстава.

Завршни наративни и финансијски извјештај мора бити поднесен, најкасније 30 дана од након истека уговореног рока за реализацију пројекта/програма.

Члан 7

Ако Организација не обавијести Комисију о времену реализације пројектних активности које се финансирају одобреним средствима, или не почне користити средства три (3) мјесеца након потписивања овог Уговора, а не обавијести о разлозима за одлагање и не прихвати сагласност Комисије, сматраће се да је одустао од пројекта и дужан је да врати уплаћени износ средства Општини.

Ако корисник средстава не буде користио средства у складу са одредбама овог Уговора, или ако не поднесе на вријеме потпун извјештај о коришћењу одобрених средстава, или је корисник средстава у извјештајима дао нетачне податке Општина је овлашћена да затражи повраћај средстава која су предмет овог Уговора.

Корисник додијељених средстава је дужан средства вратити на начин и према инструкцијама Општине.

Члан 8

Износ одобрен од стране Комисије представља пројектовани износ средстава и може бити коригован у зависности од процента остварења буџетског прихода и промијењених околности у реализацији активности пројекта од стране носилаца током године.

Члан 9

У случају спора надлежан је Основни суд у Беранама.

Члан 10

Овај Уговор је састављен у четири (4) једнака примјерка, од којих један (1) задржава Организација, један(1) Комисија а два (2) Општина.

Бр :01- 018/23-1647

Беране,20.06. 2023. год.

 ПРИМАЛАЦ ДОНАЦИЈЕ Д О Н А Т О Р

НВО Корак наде Беране ОПШТИНА БЕРАНЕ

 Предсједник Предсједник

 Сефо Кожар Вуко Тодоровић

 \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_